Ανδρομάχη Πιερίας

Η Ανδρομάχη είναι οικισμός της Κατερίνης. Υπάγεται διοικητικά στη Δημοτική Κοινότητα Κατερίνης του ομώνυμου Δήμου. Απέχει 2,7 χιλιόμετρα από το κέντρο της Κατερίνης. Το χωριό αποτελείται από ένα μωσαϊκό ανθρώπων όπως Πόντιοι, Βλάχοι (από τον Κοκκινοπηλό και το Λιβάδι Ελασσόνας), ντόπιοι (από διάφορα χωριά της Πιερίας με σημαντικότερο τον Άγιο Δημήτριο) και διάφορες ομάδες εργαζομένων όπως οικοδόμοι. Τα τελευταία χρόνια έχουν εγκατασταθεί στην περιοχή αρκετοί μετανάστες από νησιά όπως η Εύβοια και η Κρήτη. Κύρια ασχολία είναι η καλλιέργεια καπνού. Στην περιοχή της Ανδρομάχης γίνεται κάθε Σεπτέμβριο η εμποροπανήγυρηΠιερικοί Αντίλαλοι , «Εγκαινιάζεται η 23η Εμποροπανήγυρη του Δήμου Κατερίνης», 2 Σεπτεμβρίου 2007 της Κατερίνης.
Πληθυσμός
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός1991854200196920111.061
+Πραγματικός (de facto) ΠΛ 3:68ΠΛΜ 9:100https://www.statistics.gr/2011-census-pop-housΈτοςΠληθυσμός1961115197143119816971991833200196220111.051
 Υποδομή 
Στην Ανδρομάχη υπάρχει μονοθέσιο νηπιαγωγείο, 6/Θ Δημοτικό Σχολείο (στο οποίο φοιτούν και παιδιά από τη Νεοκαισάρεια), ενώ τα κοινοτικά καταστήματα βρίσκονται στο Σβορώνο, όπου και το αγροτικό ιατρείο. Η απόσταση του οικισμού από την Κατερίνη είναι μόλις 2 χιλιόμετρα. Το στρατόπεδο της Ανδρομάχης έχει παραχωρηθεί στο Δήμο Κατερίνης. Ο κεντρικός ναός είναι αυτός του Κοσμά του Αιτωλού. Υπάρχουν επίσης εξωκλήσια, όπως ο Άγιος Νικόλαος και ο Άγιος Γεώργιος. Ο πολιτιστικός σύλλογος «Η Ανδρομάχη» έχει και γυμναστικό αθλητικό μορφωτικό σύλλογο, με την ονομασία Ελπίς Ανδρομάχης. Στο ποδόσφαιρο, η Ελπίς αγωνίζεται στην Β' ερασιτεχνική κατηγορία για τη σεζόν 2021-2022 του τοπικού πρωταθλήματος της Ε.Π.Σ. Πιερίας ενώ παράλληλα στον σύλλογο λειτουργούν και τμήματα υποδομής. Προπονητής του ανδρικού ποδοσφαιρικού τμήματος είναι ο Θάνος Τζήμας.

Το 2007 ολοκληρώθηκεΗμερησία της Πιερίας, Έργα δήμου Κατερίνης στην Ανδρομάχη, 23 Αυγούστου 2007 η ασφαλτόστρωση ολόκληρου του συνοικισμού. Στην περιοχή υπάρχουν παραδοσιακά καφενεία με παραδοσιακά προϊόντα.

 Ιστορικά στοιχεία 
Η Ανδρομάχη ήταν τα χρόνια πριν από την απελευθέρωση τσιφλίκι και την είχε στην ιδιοκτησία του ο κτηματίας Τσιγκάρας. Ο τελευταίος αποφάσισε να πουλήσει το τσιφλίκι στις Εργατικές Κατοικίες. Η μητέρα του ονομαζόταν Ανδρομάχη και έτσι δόθηκε η ονομασία και στο χωριό.

Οι Γερμανοί, στην περίοδο της Κατοχής, χρησιμοποίησαν την Ανδρομάχη για τόπο εκτελέσεωνΕφημερίδα ΕΠΤΑ Πιερίας,τεύχος 66, 2006. (υπήρξε έδρα τους). Σε δύο φάσεις, τον Αύγουστο του 1943 και το Νοέμβριο του ιδίου έτους, εκτελέστηκαν 42 άτομα. Το 1960 ολοκληρώθηκε η κατασκευή των Εργατικών Κατοικιών, οι οποίες περιήλθαν στο Δημόσιο.  Η Ανδρομάχη ανήκε κατά το ήμισυ στο Σβορώνο και κατά το ήμισυ στην Κατερίνη. Όντας Κοινότητα μέχρι το 1998, εντάχθηκε με το Νόμο Καποδίστρια στο Δήμο Κατερίνης και εν συνεχεία στο διευρυμένο Δήμο Κατερίνης, σύμφωνα με το Πρόγραμμα Καλλικράτης.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Πιερίας
Κατηγορία:Δήμος Κατερίνης
Κατηγορία:Κατερίνη